เป็นเม็ดๆๆๆ รอบหัวอวัยวะเพศครับ ไม่เจ็บนะครับ เหมือนเนื้องอกอ้ะครับ เป็นมาตั้งแต่เด็กแล้วมันเป็นอะไรหรอครับ แล้วเอามันออกได้มั้ยครับ
สวัสดีค่ะ ตุ่มที่บริเวณรอบๆอวัยวะเพศชายดังที่กล่าวมาและรูปแนบนั้น อาจจะเกิดจากภาวะที่เรียกว่า PPP หรือ Pearly penile papules ซึ่งจะเห็นเป็นตุ่มใส ๆ เล็ก ๆ ที่ขึ้นอยู่บริเวณใต้คอหยักของอวัยวะเพศชาย โดยส่วนใหญ่จะมีการวางตัวเป็นแถวหรือเป็นวงรอบบริเวณสันของหัวอวัยวะเพศ อาจดูคล้ายโรคติดต่อทางเพศสัมพันธ์บางชนิดเช่นหูดหงอนไก่หรือเริมที่อวัยวะเพศได้ เพราะมีลักษณะคล้ายกัน แต่โรค PPP นี้เป็นสิ่งปกติที่เกิดขึ้นได้ และไม่ใช่มะเร็งและก็ไม่ได้เกี่ยวกับโรคติดต่อทางเพศสัมพันธ์แต่อย่างใด และไม่มีความจำเป็นต้องรักษาสาเหตุอื่นๆเช่นรูขุมขนอักเสบ แต่ถ้าเป็นมานาน ไม่เจ็บปวดอะไรก็ไม่น่าใช่ค่ะแนะนำพบแพทย์เพื่อตรวจคัดกรองโรคติดต่อทางเพศสัมพันธ์ก่อนด้วยว่าไม่มี จึงจะสรุปว่าเป็นภาวะดังกล่าวได้ หากมีปัสสาวะแสบขัด เจ็บปวดที่ตุ่มร่วมด้วย ให้รีบไปเบื้องต้นไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่าสะอาดภายนอกได้